joelniklaus/EU_Wikipedias huggingface dataset:
Taka-Karpatia

Taka-Karpatia eli Transkarpatia () eli Karpatoukraina tai Karpatian Ukraina ( ja ,  ja ) on hallinnollinen alue Ukrainassa. Alueen pääkaupunki on Užhorod. Alueen pinta-ala on 12 777 km².

Väestö

Taka-Karpatian väkiluvuksi arvioitiin vuoden 2021 alussa 1 250 129 (2013: 1 254 393). Väestöstä vain 37,2 prosenttia asui kaupungeissa, selvä enemmistö (62,8 %) maaseudulla.

Vuoden 2001 väestönlaskennan mukaan alueen väestöstä oli ukrainalaisia 80,5 %, unkarilaisia 12,1 %, romanialaisia 2,6 %, venäläisiä 2,5 % ja romaneja 1,1 %. Muut etniset ryhmät edustivat kukin kooltaan alle 0,5 % suuruista osaa väestöstä. Unkarilaisten ja venäläisten osuus väestöstä oli vuonna 2001 pienentynyt aiempaan, vuoden 1989 väestönlaskentaan verrattuna.

Suurimmat kaupungit
Taka-Karpatian suurimmat, yli 20 000 asukkaan kaupungit olivat vuoden 2021 alun väestöarvion mukaan: Užhorod (115 542 as.), Mukatševo (85 903 as.), H’ust (28 206 as.), Vynohradiv (25 442 as.) ja Berehove (23 485 as.).

Hallinnollinen jako

Hallinnollinen jako vuodesta 2020
Ukrainan korkein neuvosto päätti heinäkuussa 2020 osana maan aluehallinnon uudistusta Taka-Karpatian aluehallinnon toista tasoa edustavien piirien uudeksi lukumääräksi kuusi. Esimerkiksi kaupunkipiirit siirrettiin uudistuksessa osaksi piirejä, ja muitakin piirejä yhdistettiin.
Piirien perustiedot löytyvät oheisesta taulukosta. Huomaa, että samannimisiä piirejä oli olemassa jo ennen kesän 2020 alueuudistusta, mutta tyypillisesti ne olivat tuolloin pienempialaisia.

Paikallistasolla asutus keskittyy 11 kaupunkiin, 19 kaupunkityyppiseen asutusalueeseen ja 578 kylään (2021).

Hallinnollinen jako ennen vuotta 2020
Taka-Karpatia oli ennen Ukrainan kesän 2020 hallinnollista uudistusta jaettu aluehallinnon toisella tasolla 13 piiriin ja viiteen alueellisesti merkittävään kaupunkiin. Yhteensä kaupunkeja oli vuoden 2014 alussa 11, kaupunkityyppisiä taajamia 19 ja kyliä 579.

Piirit
Berehoven piiri
H’ustin piiri
Iršavan piiri
Mižhirjan piiri
Mukatševon piiri
Peretšynin piiri
Rah’ivin piiri

Svaljavan piiri
Tjatšivin piiri
Užhorodin piiri
Velykyi Bereznyin piiri
Volovetsin piiri
Vynohradivin piiri

Kaupungit tai kaupunkipiirikunnat
Berehove ()
H’ust
Mukatševo
Tšop ()
Užhorod

Historiaa
Alueen historiallinen nimi on Karpatorutenia tai Karpatian Rus (ja ,  ja  ja ). Alue kuului vuosisatoja Unkariin (ja 1500-luvulta lähtien sen osana Habsburgien valtakuntaan), kunnes se ensimmäisen maailmansodan jälkeen liitettiin vasta itsenäistyneeseen Tšekkoslovakiaan. Toisen maailmansodan yhteydessä Unkari valtasi juuri itsenäistyneen Karpato-Ukrainan tasavallan, mutta sodan lopussa Neuvostoliitto liitti sen itseensä osaksi Ukrainan sosialistista neuvostotasavaltaa.

Katso myös
Rutenia

Lähteet

Aiheesta muualla
Tavaramarkkinat

Tavaramarkkinat oli suomalainen rockyhtye. Se oli Suomen ensimmäinen albumin tehnyt tyttöbändi.

Tavaramarkkinat syntyi opiskelijaporukkana 1982 ja voitti samana vuonna rockyhtyeiden SM-kilpailun Helsingin karsinnat. Kokonaiskisassa yhtye sijoittui neljänneksi (tuona vuonna kilpailun voitti 22-Pistepirkko). Yhtye levytti singlen Kesytöntä kesää / Minua viedään 1983 ja albumin Tilikirja 1984. Vuonna 1984 lopulla ehti myös ilmestyä single Kaupungin yksiöt / Laulu naapurin painonnostajasta. Vuonna 1985 ilmestyi toinen albumi Lievä kosto ja vuonna 1986 yhtyen viimeiseksi levyksi jäänyt single Kevät.

Kappale ”Kevät” sijoittui kymmenenneksi Rumba-lehden järjestämässä rocktoimittajien Kotimaiset rockbiisit -äänestyksessä vuonna 1998. Kotiteollisuus on tehnyt kappaleesta version. Märät säpikkäät on tehnyt kappaleesta saamenkielisen mukaelman "Syksy".

Yhtyeen kokoonpano vaihteli vuosien mittaan. Sen kappaleet ovat Liisa Akimofin kirjoittamia. Hän lähti tekemään soolouraa Tavaramarkkinoiden jälkeen.

Kokoonpano 
 Liisa Akimof
 Pia-Maria Noponen – koskettimet, saksofoni
 Eve Underground – basso
 Välly – rummut
 Katja Solla – kitara
 Elisa Korjus – laulu

Diskografia

Albumit 
 Tilikirja (1984)
 Lievä kosto (1985)

Singlet 
 Kesytöntä kesää / Minua viedään (1983)
 Kaupungin yksiöt/ Laulu naapurin painonnostajasta (1984)
 Keskiyöllä asemalla / Lievä kosto (1985)
 Kevät / Kaduttaa, Mikko? (1985)

Lähteet

Viitteet

Aiheesta muualla 
 Yhtyeen biografia (Archive.org)
 
 Ylen Elävä arkisto: Tavaramarkkinat

Suomalaiset rockyhtyeet
Suomalaiset tyttöbändit
Caron

Caron voi tarkoittaa seuraavia:

Henkilöitä, Caron sukunimenä 

 George R. Caron (1919–1995), yhdysvaltalainen ilmavoimien kersantti ja kirjailija
 Jordan Caron (s. 1990), kanadalainen jääkiekkoilija
 Leslie Caron (s. 1931), ranskalainen näyttelijä ja tanssija
 Maxence Caron (s. 1976), ranskalainen kirjailija, runoilija, filosofi ja musiikkitieteilijä

Henkilöitä, Caron etunimenä 

 Caron Butler (s. 1980), yhdysvaltalainen koripalloilija
 Caron Wuotila, o.s. Barnes (s. 1961), brittiläis-suomalainen näyttelijä, laulaja ja malli

Muita merkityksiä 

 caron, hattu, kirjaimeen liittyvä tarke (ˇ)
 Caron, Caron Barnesin albumi vuodelta 1986.
Dysmenorrea

Dysmenorrea (joskus algomenorrea) tarkoittaa kivuliaita kuukautisia. Sairaudeksi se katsotaan, jos kipu on niin kova, että se häiritsee normaalia elämää.

Dysmenorrea jaetaan tavallisesti kahteen ryhmään, primääriseen ja sekundaariseen dysmenorreaan.

Primäärinen dysmenorrea 
Primäärinen dysmenorrea tarkoittaa sitä, että naisella on kuukautiskivut huomattavan kovat itse menstruaation alkamisesta lähtien. Kivut ovat yleensä kovimmillaan hieman ennen kuukautisten alkamista. Kipu johtuu prostaglandiinisynteesistä. Eräät prostaglandiinit saavat kohdun supistelemaan ylenpalttisesti, mistä seurauksena on kipu. Primäärinen dysmenorrea ei vaikuta suoraan  esimerkiksi lapsensaantimahdollisuuksiin eikä siitä ole muutakaan vaaraa, mutta kokemuksena se voi olla varsin epämiellyttävä. Hoitona käytetään tulehduskipulääkkeitä, yhdistelmäehkäisypillereitä tai hormonikierukkaa. Suomalaisissa tutkimuksissa on fenamaatteihin kuuluvalla tolfenaamihapolla osoitettu olevan hyvä teho dysmenorrean kipujen hoidossa.

Sekundaarinen dysmenorrea 
Sekundaarisesta dysmenorreasta puhutaan, jos kuukautisten kivulloisuus johtuu jostain muusta syystä. Kysymyksessä voi olla tulehdus, endometrioosi, myoma tai raskauden ehkäisyyn tarkoitettu kierukka. Tässä tapauksessa kannattaa hoitaa ensisijaisesti perussyy, mutta tulehduskipulääkkeillä voi kyllä lievittää oireita.

Aiheesta muualla
 Kuukautiskivut (Terveysportti.fi)

Kuukautiskierto
Sari Havas

Sari Kirsi Katariina Havas (s. 25. tammikuuta 1962 Kolari) on suomalainen näyttelijä. Hän on näytellyt elo­kuvissa, televisio­sarjoissa ja teatterissa.

Ura 

Havas valmistui yli­oppilaaksi vuonna 1984, opiskeli Teatteri­korkea­koulussa vuosina 1985–1989 ja valmistui teatteri­taiteen maisteriksi vuonna 1991. Hän on ollut koko työ­uransa ajan freelancer, ja hän on valmistunut myös seksuaali- ja pari­suhde­terapeutiksi 2008.

Hänen elo­kuvauransa alkoi pienillä sivu­rooleilla Renny Harlinin elo­kuvassa Jäätävä polte (1985) ja Olli Soinion elo­kuvassa Kadunlakaisijat (1990). Havas on näytellyt elo­kuvissa Häjyt (1999), Kukkia ja sidontaa (2004), Saippuaprinssi (2006) ja Vares – Pimeyden tango (2012).

Havas on näytellyt televisio­sarjoissa Puhtaat valkeat lakanat (1993–1996), Peräkamaripojat (2001), Lehmän vuosi (2006–2010) ja Taivaan tulet (2007–2014). Lisäksi hän on näytellyt improvisaatio­teatteri Stella Polariksessa, Kansallis­teatterissa, Teatteri Jurkassa, Espoon ja Lahden kaupunginteatterissa sekä Kirjurinluodon kesäteatterissa. Näyttelemisen lisäksi Havas on kirjoittanut komedialliset näytelmät Terapian tarpeessa (2015) ja Terapian tarpeessa jälleen (2019).

Yksityiselämä 

Sari Havas oli naimisissa näyttelijä Pertti Sveholmin kanssa vuosina 1993–2007. Heillä on kaksi lasta, joista tytär Asta Sveholm on näyttelijä. Havas meni uudelleen naimisiin marras­kuussa 2019. Havaksella on koti sekä Espoossa että Ranskan Rivieralla.

Filmografia

Lähteet

Kirjallisuutta

Aiheesta muualla 

 Sari Havas Näyttelijä­liitto
 Sari Havas Tuotanto­talo Turpa­talli

Suomalaiset elokuvanäyttelijät
Suomalaiset televisionäyttelijät
Suomalaiset teatterinäyttelijät
Vuonna 1962 syntyneet
Elävät henkilöt
Alvettula

Alvettula on yksi Hauhon (vuoden 2009 alusta lähtien Hämeenlinnan) kylistä. Kylässä on vuonna 1916 rakennettu betonikaarisilta, joka oli museosiltana vuosina 1982–2009. Sillan suojelusta rakennusperintölain perusteella tehtiin esitys ja Hämeen Ely-keskus teki suojelupäätöksen keväällä 2013. Ympäristöministeriö vahvisti päätöksen alkuvuodesta 2014.

Kylä valittiin vuonna 2000 vuoden hämäläiseksi kyläksi. Alvettulasta on noin 30 kilometriä Hämeenlinnaan. Siellä viljellään maata ja kasvatetaan karjaa. Alvettulan lähellä ovat Hyömäki, Lautsia ja Niemikylät. Kylän lähellä kulkevat Valtatie 12 ja Kantatie 57, joita yhdistää Yhdystie 3062. Alvettulaan pääsee myös Hämeenlinnasta busseilla, joita kulkee arkipäivisin ja lauantaisin.

Alvettulan kylä on osa Hauhonselän kulttuurimaisema-aluetta ja sisältyy yhdessä kolmen muun ryhmäkylän kera Museoviraston inventoimiin valtakunnallisesti merkittäviin rakennettuihin kulttuuriympäristöihin.

Kylässä toimii muun muassa Niskavuoren naiset -elokuvassa esiintyvä Alvettulan koulu (alakoulu) ja päiväkoti.

Lähteet

Aiheesta muualla 
 Alvettulan kylän sivut
 

Hauhon kylät
Kanta-Hämeen vuoden kylät
Kanta-Hämeen maakunnan entiset taajamat
Ruotsin juoma

Ruotsin juoma on 1600-luvulla kolmikymmenvuotisessa sodassa käytetty kidutuskeino. Tätä Ruotsin armeijan sotilaiden virtsasta ja ulosteesta valmistettua juomaa käytettiin mm. saksalaisten sotavankien kiduttamiseen.

Lähteet 
 

Kidutusvälineet
Ruotsin sotahistoria
Pax Cultura

Pax Cultura on Nicholas Roerichin (1874–1947) kulttuurikohteita  suojelemaan perustaman liikkeen motto. Liikettä symboloi kolme ympyrän sisällä olevaa palloa. Tämä symboli tunnetaan nimellä Banner of Peace.

Pax Cultura eli Rauhaa kulttuurilla -liikkeen ansiosta Roerichia esitettiin (long list) Nobelin rauhanpalkinnon saajaksi kolmesti, vuosina 1929, 1933 ja 1935.

Bibliografia
 Elizabeth Shoumatoff, FDR's Unfinished Portrait: A Memoir, University of Pittsburgh Press, 1990, ISBN 0-8229-3659-3
 Leslie Brenner, Nicholas Roerich. Idealist and Visionary, Foreign Affairs Journal, April 1990.
 Barenboim P., Sidiqi N., Bruges, the Bridge between Civilizations: The 75th Anniversary of the Roerich Pact. М.: Letny Sad; Grid Belgium, 2010 (PDF-version).

Katso myös 
 Agni-jooga

Lähteet

Aiheesta muualla
 International Centre of the Roerichs (Moscow)
 Nicholas Roerich Museum

Kulttuurijärjestöt
Yhdysvaltalaiset järjestöt
Anthony Šerić

Anthony "Ante" Šerić (s. 15. tammikuuta 1979, Sydney, Australia) on australialaissyntyinen Kroatiaa edustava jalkapalloilija. Keskikentällä pelaava Šerić on vuodesta 2005 edustanut kreikkalaista Panathinaikosta.

Anthony Šerić syntyi kroaattiperheeseen Australian Sydneyssä. Hän sai stipendin Australian urheiluinstituuttiin. Šerić aloitti ammattilaisuransa Kroatiassa Hajduk Splitissä. Sitten hän muutti Italiaan Serie A:han, jossa pelasi Veronassa, Bresciassa, Parmassa ja Laziossa ennen siirtymistään Panathinaikosiin.

Šerić pelasi ensimmäisen maaottelunsa 29. toukokuuta 1998 Pulassa Slovakiaa vastaan. Hän valitsi Kroatian maajoukkueen vaikka olisi valittu Australiankin joukkueeseen .
Hän on ollut Kroatian joukkueessa 1998, 2002 ja 2006 MM-kisoissa, mutta ei ole pelannut niissä yhtään ottelua. Šerić on pelannut 14 maaottelua (tilanne 22. kesäkuuta 2006).

Seurat 

 1996-1999 Hajduk Split 
 1999-2002 Verona 
 2002-2003 Brescia 
 2003-2004 Parma 
 2004-2005 Lazio 
 2005- Panathinaikos

Lähde 

Kroatialaiset jalkapalloilijat
Vuonna 1979 syntyneet
Elävät henkilöt
Kédougou

Kédougou on kaupunki ja Kédougoun alueen hallinnollinen keskus Senegalissa. Se sijaitsee Gambiajoen varrella 700 kilometriä Dakarista kaakkoon. Maan tilastokeskuksen mukaan Kédougoussa oli 33 138 asukasta vuonna 2016.

Maantiede ja ilmasto
Kédougoun kunta rajoittuu idässä ja etelässä Dimbolin ja lännessä ja pohjoisessa Bandafassin kuntiin. Kaupungin eteläpuolella virtaa Gambia ja pohjoispuolella sen sivujoki Dinguessou. Maisemaa leimaavat enimmillään 400 metriä korkeat kukkulat.

Seutu kuuluu Sudanin vyöhykkeeseen. Lämpötilat vaihtelevat 18 ja 38 asteen välillä.

Asutus
Kunta käsittää kymmenen kaupunginosaa, jotka ovat Dalaba, Dandé Mayo, Dinguessou, Fadiga, Gomba, Mosquée, NDiormi, Pasteur Butler, Tripano ja Togorro. Kaupungin väestö on kasvanut nopeasti parantuneiden liikenneyhteyksien, kullankaivun ja naapurimaista  tulevan muuttoliikkeen seurauksena. Kédougousta tuli aluekeskus vuonna 2008.

Liikenne, talous ja palvelut
Kédougouun johtaa maantie N7 Dakarista. Sieltä on 107 kilometriä Malin ja 32 kilometriä Guinean rajalle.

Väestön pääelinkeinot ovat maanviljely, karjanhoito, kalastus ja kaupankäynti. Tärkeimmät viljelykasvit ovat maissi, riisi, fonio ja vihannekset. Myytäväksi kasvatetaan maapähkinää ja puuvillaa. Tuotantoeläimiä ovat naudat, vuohet, aasit, siat ja siipikarja.

Julkiset koulutuspalvelut käsittävät ala- ja yläkouluja sekä kaksi lyseota. Lisäksi on yksityislyseo, koraanikouluja ja ranskalais-arabialainen koulu. Terveyspalveluihin kuuluu terveyskeskus, kaksi terveysasemaa ja synnytyslaitosta sekä poliklinikka. Vesi- ja jätehuolto ovat puutteellisia.

Matkailu
Alueen nähtävyyksiä ovat Niokolo-Koban kansallispuisto ja Dindefelon vesiputoukset. Kédougoussa on joukko matkailupalveluja.

Lähteet

Senegalin kaupungit
Hadrianus VI

Paavi Hadrianus VI (syntyjään Adrian Florisz Dedel; 2. maaliskuuta 1459 Utrecht, Utrecht, Alankomaat – 14. syyskuuta 1523) oli paavina 9. tammikuuta 1522 – 14. syyskuuta 1523. Hän oli myös tulevan hallitsijan Kaarle V:n opettaja vuodesta 1507 lähtien. Hadrianus lähetettiin vuonna 1515 Espanjaan valmistelemaan Kaarle I:n, tulevan Kaarle V:n kruunaamista.

Piispasta paaviksi 
Hadrianus nimitettiin Kaarle V:n avulla Tortosan piispaksi. Kaarlen ollessa Saksassa vuonna 1520, hän uskoi Hadrianukselle ja kardinaali Jimenéz de Cisnerosille vastuun valtakunnan hallinnosta. Hadrianuksesta tuli paavi 9. tammikuuta 1522, hieman alle 63-vuotiaana. Hänen valintansa paaviksi tapahtui 27. joulukuuta 1521 – 2. tammikuuta 1522 välisenä aikana. Hadrianus kuoli kuitenkin jo 14. syyskuuta 1523, ehdittyään toimia paavina vain noin puolitoista vuotta.

Hadrianus oli tinkimätön toimissaan. Hän muutti asuntonsa Vatikaanin ylimpään kerrokseen, ja hänellä oli palvelijoina vain Hollannista mukanaan tuomansa henkilökunta, johon kuului sihteeri, palvelija ja vanha taloudenhoitajatar. Hadrianus pudotti kardinaalien palkat 6 000 dukaattiin ja taisteli simoniaa sekä nepotismia vastaan, minkä seurauksena hänestä tuli äärettömän vihattu roomalaispapiston keskuudessa.

Hadrianus VI:n jälkeen seuraava ei-italialainen paavi oli vasta Johannes Paavali II yli 450 vuotta myöhemmin. Hadrianuksen sairastuttua ja kuoltua, häntä hoitaneen lääkärin talon eteen ilmestyi kukkia, joihin oli kätkettynä teksti ”Isänmaan Vapauttajalle”. Hadrianus VI on haudattu Pius II:n ja Pius III:n väliin, ja haudalla on hautakirjoitus ”Hic jacet impius inter Pius”.

Kuvagalleria

Lähteet 
 
 Enciclopedia Universal, Espasa-Calde. Madrid 1908/Tortosan kirjasto.

Viitteet

Aiheesta muualla 

Paavit
Vuonna 1459 syntyneet
Vuonna 1523 kuolleet
RAH-66 Comanche

Boeing/Sikorsky RAH-66 Comanche oli Yhdysvaltain maavoimien kehittämä sotilashelikopteri. Siitä piti tulla ensimmäinen Yhdysvaltojen jokasään aseistettu tiedusteluhelikopteri ja ensimmäinen häiveteknologiaa käyttävä helikopteri, mutta sen kehitysprojekti lopetettiin helmikuussa 2004.

Projekti 

Yhdysvaltain maavoimat aloitti 1982 Light Helicopter Experimental (LHX) -ohjelman Vietnamin sodan aikaisten AH-1 Cobra ja OH-58 Kiowa -helikopterien korvaamiseksi. Ohjelma lopetettiin 23. helmikuuta 2004, jolloin se oli maksanut 6,9 miljardia dollaria ja prototyyppejä oli valmistunut kaksi. Suunniteltujen 121 kopterin valmistaminen vuoteen 2011 mennessä olisi tullut laskemien mukaan maksamaan vielä 14,6 miljardia ja niiden päivittäminen ajan tasalle kaksi miljardia lisää.

Tekniset tiedot 

Comanche oli nimenomainen aseistettu tiedustelija. Se oli pienempi ja kevyempi kuin suoraan taistelutoimintaan tarkoitettu AH-64 Apache.
Comanche on 13,1 m pitkä ja 3 500 kg eli se oli 4,6m ja 1 700 kg pienempi kuin Apache 17,7m sekä 5 200 kg koollaan. Comanche oli rakennettu osittain komposiittimateriaaleista. Häiveominaisuuksiin kuuluvat sisäänvedettävät asejärjestelmät ja tutkan säteitä absorboivat materiaalit. Sen melutaso oli niin ikään huomattavan pieni verrattuna muihin saman luokan helikoptereihin. Comancheissa oli hyvin kehittyneitä tunnistus- ja navigointijärjestelmiä, niinpä se pystyi toimimaan yöllä ja huonon sään aikana, jota Kiowa Warrior ei pysty tekemään. Comanchen siirtolentomatka oli 2 330 km. 
Yhdysvaltalaisten tutkijoiden liitto FAS on julkaissut koosteen Comanchen teknisistä tiedoista. 
Miehistö: 2
Pituus: 13,22 m
Roottorin halkaisija 11,9 m
Leveys 3,39 m

Suorituskyky 
Yhdysvaltalaisten tutkijoiden liitto FAS on julkaissut koosteen Comanchen nopeuksista.
huippunopeus 328 km/h
lentonopeus 310 km/h

Aseistus 
globalaircraftin sivuilla olevat tiedot aseistuksesta 
Ilmasta-ilmaan ohjuksia esimerkiksi Stinger
Ilmasta-maahan ohjuksia esimerkiksi Hellfire
1 x 20mm tykki
Hydra-70 raketit

Lähteet

Aiheesta muualla 

 Global Security
 army-technology.com
 Airlinersin kuvat RAH-66:desta
 Comanche4 kotisivu

Sotilashelikopterit
Yhdysvaltain asevoimien kalusto
Ashley Roberts

Ashley Allyn Roberts (s. 14. syyskuuta 1981 Phoenix, Arizona) on yhdysvaltalainen laulaja-tanssija ja malli, joka kuului The Pussycat Dolls -yhtyeeseen vuosina 2003–2010. Robertsia kutsuttiin ulkonäkönsä takia aluksi nimellä "Barbie Doll". Myöhemmin häntä kutsuttiin yhtyeessä nimellä "Angel Doll".

Roberts aloitti tanssimisen kolmen vuoden iässä ja laulamisen kahdeksanvuotiaana. Hänen isänsä soitti rumpuja The Mamas & the Papas -yhtyeessä. High schoolin aikana kesälomilla Roberts matkusti Yhdysvaltojen länsirannikolle opiskelemaan modernia tanssia ja high schoolin jälkeen hän muutti pysyvästi Los Angelesiin. Roberts esiintyi televisiomainoksissa ja musiikkivideoilla. 

Pussycat Dolls-yhtyeeseen Roberts liittyi yhdessä Kimberly Wyattin, Jessica Suttan ja Melody Thorntonin kanssa vuonna 2003. Burleski-yhtyeen keulakuva oli laulaja-tanssija Nicole Scherzinger. Hän sai tällöin myös Interscope Recordsin levytyssopimuksen. Roberts oli tyttöyhtyeen laulaja ja taustatanssija vuoteen 2010 asti. The Pussycat Dolls tunnetaan maailmanlaajuisesti hittialbumeistaan PCD (2005) ja Doll Domination (2008). Roberts erosi yhtyeestä pian Kimberly Wyattin jälkeen riitaannuttuaan Scherzingerin kanssa. Muut naiset jättivät bändin myös osittain samoista syistä.

Yhtyeestä lähdön jälkeen Roberts on saanut nimeä useissa eri projekteissa. Hän julkaisi omaa musiikkiaan vuodesta 2010 lähtien, ja singlejä olivat muun muassa "A Summer Place", "Dirrty Up" ja "Yesterday". Vuonna 2014 hän julkaisi debyyttisooloalbuminsa Butterfly Effect. Musiikin lisäksi Roberts on tullut tunnetuksi tv-esiintymisistään Iso-Britanniassa. Hän oli mukana tosi-tv-sarjassa I'm A Celebrity... Get Me Out of Here! sekä tanssikilpailuohjelmassa Dancing on Ice. Roberts on esiintynyt myös tv-sarjoissa Ant & Dec's Saturday Night Takeaway (suom. Huuma) ja 90210. Vuonna 2008 hän teki roolin tanssielokuvassa Make It Happen.

Ashley Roberts on toiminut Garnierin mainoskasvona Ambre Solaire-itserusketustuotteelle. Hän on myös lanseerannut oman alusvaatemallistonsa Sydneyssä sekä parfyymin Ashley by Ashley Roberts.

Aiheesta muualla 

Yhdysvaltalaiset laulajat
Yhdysvaltalaiset tanssijat
Vuonna 1981 syntyneet
Elävät henkilöt
Bangladeshin itsenäisyyssota

Bangladeshin itsenäisyyssota sai alkunsa Pakistanin parlamenttivaaleista joulukuussa 1970. Vaalien voittajat olivat Zulfikar Ali Bhutton kansanpuolue Länsi-Pakistanissa ja šeikki Mujibur Rahmanin awawiliitto Itä-Pakistanissa eli nykyisessä Bangladeshissa. Mujibur Rahman vaati itsehallinnon myöntämistä Itä-Pakistanille, jonka tulisi saada määrätä omista valuutta- ja verotuloistaan.

Pakistanin kahden osan hyvinvointikuilu oli kasvanut hirmumyrskyn iskettyä Itä-Pakistaniin marraskuussa 1970. Se aiheutti tulvia Gangesin ja Brahmaputran tiheäänasutuilla suistoalueilla ja noin 200 000 ihmistä kuoli. Avun saanti Länsi-Pakistanista oli hidasta.

Sodan syttyminen
Pakistanin Bengalin kodinturvajoukot nousivat kapinaan maaliskuussa 1971. Ne hyökkäsivät muiden kansallisten ryhmien kuten biharien kimppuun. Biharit toimivat länsipakistanilaisten tukijoina. Tapahtui verinen joukkomurha, ja bengalilaiset ryhtyivät sissisotaan länsipakistanilaisia joukkoja vastaan. Länsipakistanilaisten arveltiin murhanneen kolme miljoonaa ihmistä Bengalissa vuonna 1971. Intia joutui vastaanottamaan noin kymmenen miljoonaa bengalilaista pakolaista.

Intian väliintulo
Intian pääministeri Indira Gandhi teki syksyllä 1971 matkan Lontooseen, Pariisiin ja Washingtoniin kertoakseen Itä-Pakistanin tapahtumista. Hän ei saanut länsivalloilta apua Pakistanin painostamiseen. YK oli voimaton puuttumaan Itä-Pakistanin tapahtumiin. Sen sijaan Gandhin johtama Intia puuttui tapahtumiin 3. joulukuuta 1971, ja Intian armeija hyökkäsi Itä-Pakistaniin. Se kukisti kahdessa viikossa länsipakistanilaiset joukot ja joutui sen jälkeen suojelemaan niitä raivoavilta bengalilaisilta. Itä-Pakistan ja Intia solmivat avunantosopimuksen. Zulfikar Ali Bhutto vapautti šeikki Mujibur Rahmanin, joka sai hallittavakseen uuden Bangladeshin valtion. Mukti Bahini -sissiliike jatkoi taisteluja Bangladeshin uudessa valtiossa.

Jälkiselvittelyjä
Bangladeshin oikeusistuimissa käsiteltiin 2010-luvulla itsenäisyyssodan aikaisia sotarikoksia. Kahta tunnettua poliitikkoa syytettiin kansanmurhasta ja heidät hirtettiin marraskuussa 2015. Tuomitut olivat 2010-luvun islamistisen oppositiopuolueen johtaja Ali Ahsan Mohammad Mujahid ja nationalistipuolueen entinen kansanedustaja Salauddin Chowdhury. Mujahid tuomittiin muun muassa älymystön murhista ja Chowdhury kansanmurhasta.

Lähteet

Aiheesta muualla 

1900-luvun sodat
Aasian valtioiden sisällissodat
Itsenäisyyssota
Pakistanin historia
1971
Seulonnan keskeiset artikkelit
Magneettimiehen kuolema

Magneettimiehen kuolema on Pekka Strengin esikoisalbumi, joka julkaistiin vuonna 1970. Strengin taustalla soittaa Tasavallan Presidentti -yhtye. Levyä tehdessään syöpää sairastanut Streng arveli kuolevansa pian, ja levyn oli määrä jäädä hänen ainoakseen. Sairaus ja kuoleman odotus kuvastuu vahvasti sanoituksista. Streng pääsi tehohoidon vuoksi kuitenkin remissioon ja virkistyi kovasti. Levyn menestys ja läheisten huolenpito auttoivat: Streng eli odotettua pidempään ja ehti tehdä vielä toisen albumin Kesämaa. 

”Sisältäni portin löysin” lienee Strengin tunnetuin kappale. Tasavallan Presidentti levytti kappaleesta toisen version Eero Raittisen laulamana vuonna 1972. Streng pettyi tähän versioon, koska se oli hänen mielestään liian paljon alkuperäisen kaltainen. Eero Raittinen levytti kappaleen vielä uudelleen vuonna 1994. Myös Matti Salminen ja Vesa-Matti Loiri ovat tehneet kappaleesta omat versionsa. Kappaleen erityispiirteenä on voimakas kaikuefektin käyttö lauluäänen kanssa.

Levyn kansikuvan, kuten kaksi vuotta myöhemmin ilmestyneen Kesämaan kansikuvan maalasi Pekka Strengin sisko Sonja.

Kappalelista
Kaikki kappaleet kirjoittanut Pekka Streng, ellei toisin mainita.

Vuoden 2003 remasteroidun painoksen bonuskappaleet

Kokoonpano 
 Pekka Streng – laulu, akustinen kitara
 Måns Groundstroem – basso, piano
 Jukka Tolonen – kitara, piano
 Pekka Pöyry – tenorisaksofoni, huilu
 Vesa Aaltonen – rummut, bongo

Vierailevat muusikot 
 Károly Garam – sello
 Esko Rosnell – rummut, bongo, tabla

Kreivi von Krolockin hymyn variaatiot -kuunnelman kappaleiden taustabändinä toimii Soulset-yhtye.

Lähteet

Kirjallisuutta 
 

Vuoden 1970 esikoisalbumit
Pekka Strengin albumit
Tasavallan Presidentin albumit
Love Recordsin albumit
Måns Groundstroemin tuottamat albumit
Frederik (Tanskan kruununprinssi)

Frederik (koko nimeltään Frederik André Henrik Christian; s. 26. toukokuuta 1968 Kööpenhamina) on Tanskan kruununprinssi. Hän on kuningatar Margareeta II:n ja prinssi Henrikin esikoispoika. Prinssi Frederikillä on yksi veli, prinssi Joachim.

Avioliitto ja lapset 
 
Prinssi Frederik avioitui australialaisen Mary Elizabeth Donaldsonin kanssa 14. toukokuuta 2004. He olivat tavanneet Sydneyn kesäolympialaisissa vuonna 2000. 

Prinssi Frederikillä ja prinsessa Marylla on neljä lasta: prinssi Christian (s. 15. lokakuuta 2005) ja prinsessa Isabella (s. 21. huhtikuuta 2007) sekä 8. tammikuuta 2011 syntyneet kaksoset Vincent Frederik Minik Alexander ja Josephine Sophia Ivalo Mathilda.

Kirjallisuutta

Lähteet

Aiheesta muualla 

Prinssi Frederikin ja prinsessa Maryn viralliset kotisivut.
Tanskan prinssi Frederikin ja Maryn häät. Ylen Elävä arkisto.

Kruununperijät
Prinssit
Tanskan kuninkaalliset
Kansainvälisen olympiakomitean jäsenet
Vuonna 1968 syntyneet
Elävät henkilöt
Mary (Tanskan prinsessa)

Kruununprinsessa Mary (alk. Mary Elizabeth Donaldson, s. 5. helmikuuta 1972 Tasmania, Australia) on Tanskan kruununperijän kruununprinssi Frederikin puoliso ja siten maan kruununprinsessa.

Tausta 
Mary Donaldson syntyi skotlantilaissyntyisten John ja Henrietta Donaldsonin neljäntenä lapsena. Maryn ollessa lapsi perhe asui Texasissa, Yhdysvalloissa, jossa Mary aloitti koulun. He palasivat Tasmaniaan vuonna 1978. Mary on suorittanut oikeustieteen ja kaupan yhdistelmätutkinnon (BCom, LLB) Tasmanian yliopistossa.

Aikuistuttuaan Mary Donaldson työskenteli Australiassa muun muassa mainos- ja markkinointialalla Sydneyssä sijainneessa yrityksessä. Vuonna 2002 hän muutti Tanskaan ja työskenteli Microsoft Business Solutionsissa projektikonsulttina.

Kruununprinsessa 
Donaldson tapasi kruununprinssi Frederikin Sydneyn kesäolympialaisissa vuonna 2000. He kihlautuivat vuonna 2003, ja häitä vietettiin 14. toukokuuta 2004. Prinsessa Marylla ja prinssi Frederikillä on neljä lasta: prinssi Christian (s. 15. lokakuuta 2005), prinsessa Isabella (s. 21. huhtikuuta 2007) sekä 8. tammikuuta 2011 syntyneet Vincent Frederik Minik Alexander ja Josephine Sophia Ivalo Mathilda.

Lähteet

Aiheesta muualla 

Prinssi Frederikin ja prinsessa Maryn viralliset kotisivut
Ylen Elävä arkisto: Tanskan prinssi Frederikin ja Maryn häät

Prinsessat
Tanskan kuninkaalliset
Vuonna 1972 syntyneet
Elävät henkilöt
Ponnekaasu

Ponnekaasu on aerosolipulloissa käytettävä kaasu, jonka avulla sisältö saadaan ulos pullosta aerosolina tai kaasuna. Aerosoli on pullossa paineen alaisena. Ponnekaasun kiehumispiste normaali-ilmanpaineessa on yleensä hieman alempi kuin huoneenlämpötila, ja se on siksi pullossa kahtena faasina: osaksi kaasuna mutta pullossa vaikuttavan paineen vuoksi suurimmaksi osaksi nesteenä.  Keveytensä vuoksi kaasu on pullon yläosassa ja neste pohjalla. Aine, jota halutaan sumuttaa, on yleensä liuenneena ponneaineeseen.

Ponnekaasu toimii siten, että aerosoliventtiilin avautuessa ylipaineessa oleva kaasu työntää aineen ulos pullosta. Kaasun paine pullon yläosassa pysyy koko ajan vakiona, koska poistunutta aerosolia vastaava määrä nestettä höyrystyy. 

Kuumentuessaan nestemäinen ponneaine pyrkii kaasuuntumaan voimakkaasti.  Koska lämpötilan noustessa tarvitaan yhä korkeampi paine aerosolin pitämiseksi nesteenä, kuumennetun ponneaineen kaasun paine voi ylittää säiliön kestävyyden. Siksi aerosolipullo voi räjähtää, jos sitä kuumennetaan. 

Ennen aerosolipulloissa käytettiin ponnekaasuna CFC-yhdisteitä, joiden todettiin aiheuttavan otsonikatoa. Tämän takia CFC-yhdisteiden käyttö ponnekaasuna kiellettiin useimmissa maissa. Nykyisin yleinen ponnekaasu on propaanin ja butaanin seos, joka ei tuhoa ilmakehää. Propaani ja butaani ovat kumpikin helposti syttyviä aineita, minkä vuoksi esimerkiksi spraymaalit ovat erittäin tulenarkoja.

Kosmetiikka
Elintarvikelisäaineet
Symbolic

Symbolic on Death-yhtyeen kuudes studioalbumi, joka julkaistiin vuonna 1995.

Symbolic on sävellyksiltään progressiivinen ja materiaali on soitettu erittäin teknisesti. Sävellystyö on jonkin verran suoraviivaisempaa ja vähemmän kokeellista kuin edeltäjällä Individual Thought Patternsilla, albumin ollen myös Deathin sen astisista albumeista melodisin.

Kappaleiden keskipituus on kasvanut jokaisen Death-albumin myötä: Humanilla ja Individual Thought Patternsilla kappaleiden keskimääräinen kesto oli noin neljä minuuttia Symbolicin keskiarvon ollessa yli viisi minuuttia.

Symbolicin introspektiivinen ja ahdistuneisuutta huokuva lyriikka on Deathin siihen astisista albumeista filosofisinta ja runollisinta, joka tukee albumin melodista ja kompleksia sävellystyötä. 

Genrelle suuntaviivoja luoneena laulajana Schuldiner myös artikuloi selvemmin kuin koskaan, vaikka albumilla kuuluukin viisikymmentä minuuttia Deathin (ja death metalin) tavaramerkiksi muodostunutta raakaa murinaa.

"Empty Words" julkaistiin singlenä. Deathille ominaiseen tyyliin tämän albumin kappaleista ei tehty videoita.

Chuck Schuldiner kyllästyi levy-yhtiö Sonyn toimintaan ja vaihtoi ennen Symbolicin julkaisua levy-yhtiötä. Uusi jakelija oli riippumaton hollantilainen levy-yhtiö Roadrunner Records.

Kappaleet

Kokoonpano 
 Chuck Schuldiner – kitara, laulu, apulaistuottaja
 Gene Hoglan – rummut
 Bobby Koelble – kitara
 Kelly Conlon – basso

Muut
 Jim Morris – tuottaja, äänittäjä
 Chuck Schuldiner – apulaistuottaja
 George Marino – masterointi
 Patricia Mooney – konseptisuunnittelu

Aiheesta muualla 
Albumin sanoitukset

Symbolic
Symbolic
Kaivola

Kaivola voi tarkoittaa ainakin seuraavia:

Paikannimenä
 Kaivola, kylä Laitilassa
 Kaivola, kylä Naantalissa
 Kaivola, kylä Salon Perttelissä
 Kaivola, kylä Uudessakaupungissa

Sukunimenä

 Annikki Kaivola-Bregenhøj (s. 1939), suomalainen folkloristi
 Inka Kaivola (s. 1999), suomalainen jalkapalloilija
 Martta Kaivola (1913–1990), suomalainen kirjailija
 Oiva Kaivola (1910–1971), suomalainen kunnallispoliitikko, Porin kaupunginjohtaja 1962–1970
 Päivi Heikinheimo o.s. Kaivola (s. 1938), suomalainen mezzosopraano
 Tauno Kaivola (1912–1995), suomalainen laulaja ja pedagogi
 Teppo Kaivola (1939–2019), suomalainen koripalloilija.

Luettelot henkilöistä sukunimen mukaan
Kankaanpää (täsmennyssivu)

Kankaanpää tarkoittaa seuraavia:

Paikkoja 
 Kankaanpää, kaupunki Satakunnassa
 Kankaanpää, kylä Alahärmässä
 Kankaanpää, kylä Haapajärvellä
 Kankaanpää, kylä Köyliössä.

Henkilöitä 
 Ari Kankaanpää, kitaristi
 Eino Kankaanpää (1914–1974), pankinjohtaja ja Keskustapuolueen kansanedustaja
 Hannu Kankaanpää (s. 1954), kirjailija ja runoilija
 Jaakko Kankaanpää (s. 1962), kirjallisuuden suomentaja
 Kari Kankaanpää, lavastussuunnittelija
 Katja Kankaanpää (s. 1981), vapaaottelija
 Matti Kankaanpää (1927–2021), Valmetin toimitusjohtaja
 Matti J. Kankaanpää (1943–2017), tietokirjailija ja sukututkija
 Mika Kankaanpää (s. 1967), koripalloilija
 Mikko Kankaanpää (s. 1987), keihäänheittäjä
 Sakarias Kankaanpää (1880–1938), neuvostoliitonsuomalainen kirjailija
 Tapio Kankaanpää (s. 1985), teatteriohjaaja, käsikirjoittaja ja taikuri
 Teijo Kankaanpää (s. 1975), pesäpalloilija
 Tero Kankaanpää (s. 1980), Isonkyrön kunnanjohtaja
 Tiina Kankaanpää (s. 1976), kiekonheittäjä
 Timo Kankaanpää (s. 1991), salibandyn pelaaja
 Toni Kankaanpää (s. 1984), lentopalloilija
 Väinö Kankaanpää (1879–1963) eläinlääketieteen tohtori

Kuvitteellisia henkilöitä 
 Elias Kankaanpää, punakaartilainen Väinö Linnan kirjasarjassa Täällä Pohjantähden alla
 Kustaa Kankaanpää, torppari ja punakaartilainen Väinö Linnan kirjasarjassa Täällä Pohjantähden alla

Luettelot henkilöistä sukunimen mukaan
Mette-Marit

Mette-Marit (alkuperäinen nimi Mette-Marit Tjessem Høiby, s. 19. elokuuta 1973 Kristiansand) on Norjan kruununprinsessa ja kruununperijän prinssi Haakonin puoliso.

Tausta 
Mette-Marit Tjessem Høiby on journalisti Sven Olaf Bjarte Høibyn (1936–2007) ja pankkitoimihenkilö Marit Tjessemin (s. 1937)  neljäs lapsi. Hän vietti lapsuutensa Kristiansandissa, missä hän myös aloitti koulun. Mette-Marit opiskeli lukioikäisenä puoli vuotta Australiassa vaihto-oppilaana. Hän valmistui lukiosta vuonna 1994. 

Mette-Maritille syntyi velipuoli Trond, kun hänen äitinsä Marit Tjessem avioitui uudestaan. Trond Berntsen kuoli vuonna 2011 Norjan Utøyan saaren joukkomurhassa suojellessaan lapsia ja nuoria Anders Behring Breivikin ammuskelulta. Saarella oli mukana myös Berntsenin 10-vuotias poika, joka lehtitietojen mukaan pelastui. Poliisina työskennellyt Berntsen oli leirillä vapaaehtoisena vartijana.

Mette-Marit synnytti esikoisensa 13. tammikuuta 1997, ja poika sai nimekseen Marius Borg Høiby.

Avioliitto 
Mette-Marit Tjessem Høiby tapasi kruununprinssi Haakonin 1990-luvun loppupuolella Quart-rockfestivaaleilla. Mette-Maritia pidettiin aluksi taustansa takia prinssille sopimattomana kumppanina. Hänen lyhytaikainen poikaystävänsä 1990-luvun puolivälissä on tuomittu huumerikoksesta. Mette-Maritin ystävät ovat vahvistaneet, että hän oli mukana Oslon n.k. house-kulttuurissa, jossa käytettiin jonkun verran huumausaineita. Hän jakoi asunnon ja tuli raskaaksi miehen kanssa, jota pidettiin pikkurikollisena. Kuninkaallinen hovi ilmoitti vuonna 2000, että sillä ei ole ongelmaa Mette-Maritin menneisyyden kanssa. Dagbladet kirjoitti lokakuussa 2000, että Mette-Maritin tuttavapiiri muodostuu opiskelijoista ja vakaan työsuhteen omaavista henkilöistä, joilla ei ole rikosrekisteriä. 

Haakon ja Mette-Marit Tjessem Høiby avioituivat 25. elokuuta 2001, jolloin Mette-Marit sai kruununprinsessan arvonimen.

Mette-Marit synnytti pariskunnan ensimmäisen yhteisen lapsen, prinsessa Ingrid Alexandran, 21. tammikuuta 2004 Oslossa. Ingrid on kruununperimysjärjestyksessä toinen isänsä jälkeen. Haakon ja Mette-Marit saivat toisen yhteisen lapsensa 3. joulukuuta 2005, kun prinssi Sverre Magnus syntyi.

Lähteet

Aiheesta muualla 

Norjan kuninkaalliset
Prinsessat
Vuonna 1973 syntyneet
Elävät henkilöt
Ranskan cup

Coupe de France eli Ranskan cup on Ranskan kansallinen jalkapalloturnaus. Se on avoin sekä ammattilais- että amatöörijoukkueille. Ranskan jalkapalloliiton F.F.F:n järjestämään turnaukseen osallistuu nykyisin yli 7 000 joukkuetta vuosittain. Eniten mestaruuksia on Paris Saint-Germainlla, jolla on 14 Cup-voittoa. Vuoden 1992 Cup-finaali jätettiin pelaamatta Furianin onnettomuuden jälkeen.

Finaalit kautta aikojen

Ranskan jalkapallocupit
Espoon nuorisovaltuusto

Espoon nuorisovaltuusto on Espoon nuorten asioiden edunvalvojaelin, jonka jäseninä on espoolaisia nuoria. Se vaikuttaa Espoon kaupungin kunnallispolitiikassa.

Nuorisovaltuusto kokoontuu kerran kuussa Espoon valtuustotalolla järjestettävässä yleiskokouksessa (yk), jonne yleisö voi tulla lehterille. Kaikilla nuorisovaltuutetuilla on kokouksessa äänioikeus. Espoon nuorisovaltuustolla on jokaisessa kaupungin lautakunnassa pois lukien tarkastus- ja keskusvaalilautakunta ja pelastuslaitoksen johtokunta ja poikkihallinnollisessa kehitysohjelmassa oma edustajansa, joka raportoi lautakuntansa kokouksissa käsitellyistä asioista nuorisovaltuuston yleiskokoukselle sekä ottaa kantaa erityisesti nuoria koskeviin asioihin lautakunnan kokouksissa. Lisäksi Espoon nuorisovaltuustolla on oma edustajansa päihdeasiain neuvottelukunnassa ja nuorten liputus -hankkeessa.

Historia 
Espoon nuorisovaltuusto perustettiin maaliskuussa vuonna 1997. Päätös nuorisovaltuuston perustamisesta ei sisältänyt tarkkoja ohjeita nuorisovaltuuston tehtävistä tai toimintatavoista, vaan näiden suunnittelu jätettiin valtuuston vastuulle. Ensimmäinen nuorisovaltuusto valittiin postivaaleilla, joissa 13–20 -vuotiaat nuoret saivat äänestää ja asettua ehdokkaaksi. 81 ehdokkaasta valittiin tällöin 30 nuorisovaltuutettua.

Espoon nuorisovaltuusto sai paikat Espoon kaupungin lautakunnista kun Kai Mykkänen toimi puheenjohtajana.

Sittemmin ikärajoja on muutettu ja vaalitapa on vaihtunut. Nykyään ikäraja on 13–18 vuotta ja vaalit tapahtuvat syksyisin parittomina vuosina Espoossa yläkouluissa, lukioissa ja ammattikouluissa. Espoolaiset nuoret, jotka opiskelevat Espoon ulkopuolella voivat äänestää nuorten tieto- ja neuvontapiste yESBOxeissa kuvallista henkilötodistusta vastaan.

Vuonna 2012, Sampsa Pietilä ja nuorisovaltuusto saavutti puhe- ja läsnäolo oikeuden kaupunginvaltuustossa.

Espoon nuorisovaltuuston vaaleissa valitaan 40 edustajaa kaksivuotiskaudelle. Vuonna 2014 alkavalle kaudelle piti valita 40 valtuutettua, mutta hakijoita oli vain 42, joten Espoon kaupunginhallitus päätti päästää kaikki hakijat sisään.
Nuorisovaltuuston puheenjohtajistoon kuuluu puheenjohtajan lisäksi kaksi varapuheenjohtajaa. Puheenjohtajisto valitaan vuodeksi kerrallaan.

Joulukuussa 2019 Espoon Kaupunginhallitus päätti ensimmäisenä suurena kaupunkina Suomessa myöntää Nuorisovaltuustolle puhe- ja läsnäolo-oikeuden kokouksiinsa.  Nuorisovaltuusto pääsi käyttämään tätä oikeutta vasta seuraavan kauden aikana kun edellinen nuorisovaltuuston kausi loppui. Tuolloin oleva uusi puheenjohtaja Lauri Hietanen saavutti myös vuonna 2020 nuorisovaltuustolle aloiteoikeuden kaupunginvaltuustossa.

Jäsenet

Jäsenet kaudella 2022-2023

Hallituksen jäsenet (2022)  

 Juho Virolainen (puheenjohtaja) 
 Milla Suominen (1. varapuheenjohtaja) 
 Leevi Jantunen (2. varapuheenjohtaja) 
 Aaron Komulainen (2020 lähtien)
 Topi Leijola (2022 lähtien)
 Hans Weurlander (2022  lähtien)
 Veikka Silvekoski (2022 lähtien)
 Fiia Männikkö (2021 lähtien)
 Miko Manninen 2022 lähtien)

Historia

Puheenjohtajat (1997-)

Aiheesta muualla 
 Nuorisovaltuusto Espoon kaupungin sivuilla

Lähteet 

Espoon hallinto
Nuorisovaltuustot
Anders Henrik Falck

Anders Henrik Falck (25. marraskuuta 1772 Kerimäki – 30. marraskuuta 1851 Kauttua) oli Suomen senaatin talousosaston varapuheenjohtaja 1828–1833 ja senaattori vuodesta 1816. Hän sai todellisen valtioneuvoksen arvon 1826, ja hänet aateloitiin 1830. Falck omisti Kauttuan ruukin ja toimi laamannina. 

Toimiessaan talousosaston puheenjohtajana hän edisti Suomen suuriruhtinaskunnan taloutta perustamalla maanviljelyn ja teollisuuden kehittämiseksi rahaston. Vuonna 1831 Falck johti taistelua koleraepidemiaa vastaan.

Lähteet 
 Genos 24 (1953) 
 16.12.1851 nr. 292 Finlands Allmänna Tidning - nekrologi 
Pesonen, Niilo: Piirilääkärinä Suomessa 1800-luvulla. S. 15. WSOY, 1990. ISBN 951-0-16283-3

Suomalaiset senaattorit
Vuonna 1772 syntyneet
Vuonna 1851 kuolleet
Lezgit

Lezgit ovat kaukasialainen kansa Etelä-Dagestanissa ja Pohjois-Azerbaidžanissa. Lezgit puhuvat lezgin kieltä, joka kuuluu dagestanilaisten kielten lezgiläiseen ryhmään. Lezgit ovat uskonnoltaan pääosin sunnalaisia, mutta heidän joukossaan on myös huomattava šiialaisten vähemmistöryhmä.

Pieniä lezgivähemmistöjä asuu myös Kirgisiassa, Georgiassa, Turkmenistanissa, Turkissa ja Uzbekistanissa.

Historia 
Lezgit taistelivat urheasti Venäjän valloitusta vastaan yli 50 vuotta 1800-luvulla. Neuvostoliiton hajottua lezgit ovat alkaneet vaatia omaa tasavaltaa muodostettavaksi Dagestanin eteläosaan. Myös täydellisestä itsenäisyydestä haaveillaan.

Lähteet 

Dagestanin etniset ryhmät
Azerbaidžanin etniset ryhmät
Kaukasialaiset kansat
Fucked Up

Fucked Up on kanadalainen hardcore punk -yhtye Torontosta, Ontariosta. Yhtye perustettiin ja he esiintyivät ensimmäisillä keikoilla vuoden 2001 alussa. Yhtye voitti kanadalaisen Polaris-palkinnon vuonna 2009 levystään The Chemistry of Common Life.

Diskografia

Studioalbumit
 2006 - Hidden World
 2008 - The Chemistry of Common Life
 2011 - David Comes to Life
 2014 - Glass Boys

Muut julkaisut
 2002 Demo (omakustanne)
 2002 No Pasaran 7" (Deranged Records)
 2003 Police 7" (Deranged Records)
 2003 Baiting the Public 7" (Deranged Records)
 2003 Dance of Death 7" (Deranged Records)
 2004 Litany 7" EP (Test Pattern Records, 2006 uusi painos, Havoc)
 2004 Epics in Minutes CD (Deranged Records)
 2004 Let Likes be Cured by Likes 12" (Schizophrenic Records)
 2004 Split with Haymaker 7" (Deep Six Records) 
 2004 Looking for Gold 12" (omakustanne)
 2005 Dangerous Fumes  7" (omakustanne)
 2005 Generation 7" (Slasher Records)
 2005 Generation 12" (Slasher Records)
 2005 Mix Tape volume One c-kasetti (Hidden World/Deranged Records)
 2005 Litany + 1 12" (Test Pattern)
 2005 Black Cross 7" (Burning Sensation)
 2005 Black Army 7" (Burning Sensation)
 2006 Fucked Up Tape c-kasetti (Harsh Brutal Cold Productions - 2007 uusi painos, Trujaca Fala Records)
 2006 Triumph of Life 7" (Peter Bower Records / Vice Records UK)
 2006 Triumph of Life 3 kappaleen CD (Go Down Fighting Records / Vice Records UK) 
 2006 Dangerous Fumes 7" (Deranged Records)
 2006 Hidden World 2xLP (Deranged Records) /CD (Jade Tree Records)
 2006 Dangerous Fumes 7" (Hate Records; Saksan versio)
 2006 Mix Tape Volume II c-kasetti (Deranged Records)
 2006 Year of the Dog 12" (Blocks Recording Club)
 2006 Dolly Mixture 7" (Fucked Up Records) - kaksi Dolly Mixture -coveria
 2006 Shop Assistants 7" (Fucked Up Records) - kaksi The Shop Assistants -coveria
 2006 Humos Peligrosos 7" (La Vida es un Mus) - actually a different version of Dangerous Fumes 7"
 2006 Hoxton Cunts 7" ("A techno 7" Vice Records.")
 2006 Two Snakes 7" (Fucked Up Records)
 2006 Since You've Been Gone 10" (bootleg)
 2007 Hidden World 8 Track (Welfare Records)
 2007 Toronto FC 7" Split with Hard Skin (No Future)
 2007 Year of the Pig 12" (What's Your Rupture?)
 2007 David Christmas 7" (Hidden World Records)
 2008 Split with Think I Care 7" (Eating Rat Records)
 2008 Year Of The Pig 12" (Vice Records - UK Edition)
 2008 2007 halloween weekend dvd
 2008 Year of the Pig American Edit 7" (Matador Records / What's Your Rupture)
 2008 Year of the Pig UK Edit 7" (Matador Records / What's Your Rupture)
 2008 Year of the Pig Japanese Edit 7" (Matador Records / What's Your Rupture)
 2008 Year of the Pig + B-Sides CD (Matador Records)
 2008 Crooked Head/I Hate Summer 7" (Matador Records)
 2008 The Chemistry of Common Life 2xLP/CD (10/07/08, Matador Records)
 2008 The Chemistry of Common Life Reel-to-reel Audio Tape (10/12/08, Welfare Records)
 2008 Royal Swan 7"
 2008 Two Snakes 7" (HG Fact)

Aiheesta muualla 
 Fucked Up Blog
 Slasher Records
 Deranged Records
 Jade Tree Records
 Havoc Records
 Matador Records

Hardcore punk -yhtyeet
2000-vuosikymmenen yhtyeet ja sooloartistit
Kanadalaiset punkyhtyeet
Paul Belmondo

Paul Alexandre Belmondo (s. 23. huhtikuuta 1963 Boulogne-Billancourt, Ranska) on entinen ranskalainen kilpa-autoilija, F1-kuljettaja.

Paul Belmondo ajoi Formula 1 -sarjassa kahdella eri kaudella, vuosina 1992 ja 1994, Marchin ja Pacificin talleissa. Hänellä on kyseenalainen kunnia kuulua F1-historian kaikkein hitaimpien kuljettajien joukkoon. Monet asiantuntijat katsoivat Belmondon ansainneen kuljettajanpaikkansa yksinomaan isänsä, näyttelijä Jean-Paul Belmondon nimen sekä rahojen turvin.

Täysin toivoton tapaus Paul Belmondo ei kuitenkaan ollut. Hän toki hävisi säännöllisesti aika-ajossa sekunnin, jopa kaksi sekuntia tallitovereilleen, jotka hekään eivät kuuluneet F1:n kuumimpiin nimiin. Unkarin GP:ssä 1992 Belmondo onnistui kuitenkin aika-ajossa päihittämään tallikaverinsa Karl Wendlingerin puolella sekunnilla ja nousemaan itse kisassa, jossa 11 autoa ajoi ruutulipulle, yhdeksänneksi, joka jäi hänen parhaaksi sijoituksekseen.

Belmondo starttasi kaikkiaan seitsemään GP:hen karsiutuen kaksikymmentä kertaa kisasta. Kahdesti kisa päättyi keskeytykseen. Suorastaan legendaariseksi nousi keskeytys Monacossa 1994: Belmondo jätti kilpailun kesken, koska ei jaksanut ajaa loppuun saakka. 

F1-uransa jälkeen Belmondo siirtyi BPR GT -sarjaan, jossa hän ajoi vuonna 1995 Pilot Aldix Racingin ja vuonna 1996 Ennea-tallin Ferrari F40 GT:llä. Vuonna 1996 hän ajoi kahden muun ranskalaisen entisen F1-kuljettajan kanssa, Éric Bernardin ja Jean-Marc Gounonin. BPR-sarjan jälkeen Belmondo ajoi Ranskan GT-sarjaa, Porsche Supercupia ja FIA:n GT-sarjaa.

Kilpauransa jälkeen Belmondo perusti USA:ssa oman GT-tallin nimeltä Paul Belmondo Racing, jonka kuljettajana hän myös itse toimi ennen tallin toiminnan lopettamista. Urheiluautoluokissa Belmondo on osoittanut kuuluvansa autourheiluun. Urheiluautopiireissä Belmondo on suhteellisen arvostettu kuljettaja.

F1-tulokset

Yksityiselämä
Belmondon isä on ranskalainen näyttelijä Jean-Paul Belmondo ja isoisä Paul Belmondo oli kuvanveistäjä. Belmondo seurusteli Monacon prinsessa Stéphanien kanssa.

Lähteet

Aiheesta muualla
Katsaus Belmondon uraan, lisäksi kuvia uran varrelta  

Ranskalaiset Formula 1 -kuljettajat
Porsche Supercup -kuljettajat
Vuonna 1963 syntyneet
Elävät henkilöt
Karl Wendlinger

Karl Wendlinger (s. 20. joulukuuta 1968 Kufstein, Tiroli, Itävalta) on itävaltalainen kilpa-autoilija ja entinen F1-kuljettaja.

Mercedes-Benz -tehtaan kilpailujohtajana 1980- ja 1990-luvulla toiminut Jochen Neerbasch auttoi kaksi nuorta lahjakasta kuljettajaa Formula ykkösiin vuoden 1991 lopulla. Toinen heistä oli Michael Schumacher ja toinen Karl Wendlinger.

Vuosina 1991–1995 Wendlinger osallistui F1-sarjaan 41 GP:hen ja saavutti yhteensä 14 MM-pistettä. Hän ei yltänyt kertaakaan palkintokorokkeelle, mutta neljänneksi hän sijoittui kolme kertaa. Suomalaiset tulivat tuntemaan hänet Jyrki Järvilehdon tallitoverina Sauberilla. Kausi 1993 oli Wendlingerin paras: hän saavutti 12 MM-pistettä ja seitsemännen sijan MM-pisteissä.

Wendlinger loukkaantui vakavasti vuoden 1994 Monacon GP:n harjoituksissa sattuneessa onnettomuudessa. Maattuaan pitkään koomassa hän toipui vähitellen ja palasi Sauberin rattiin kaudella 1995. Hänen suorituskykynsä ei kuitenkaan enää ollut entisellään, ja neljän osakilpailun jälkeen talli vaihtoi hänet ranskalaiseen Jean-Christophe Boullioniin. Tämäkin osoittautui pettymykseksi, ja Wendlinger kutsuttiin takaisin kauden kahteen viimeiseen GP:hen. Niiden jälkeen Wendlinger vetäytyi Formula ykkösistä ja jatkoi kilpailemista urheiluauto- ja vakioautoluokissa.

Formula 1 -tulokset

Lähteet

Itävaltalaiset Formula 1 -kuljettajat
DTM-kuljettajat
American Le Mans Series -kuljettajat
Vuonna 1968 syntyneet
Elävät henkilöt
Miss Eurooppa

Miss Eurooppa -kilpailu on perinteinen kauneuskilpailu, johon osallistuu neitoja kaikista Euroopan maista ja lisäksi muutamasta Euroopan ulkopuolisesta maasta, kuten Turkista ja Israelista. Suomalaiset naiset ovat voittaneet tittelin kuusi kertaa, mikä tekee Suomesta kaikkien aikojen neljänneksi menestyneimmän maan heti Espanjan, Saksan ja Ranskan jälkeen.

Voittajat

Pistetaulukko
Voittoja vuoteen 2006 mennessä:

Historiaa

Kun Anna-Liisa Leppänen asteli Miss Eurooppa -kilvan lavalle Pariisissa 1948, taustalla piti soida perinteisen suomalaisen laulun. Joku oli kuitenkin toimittanut kujeilumielessä orkesterille eri nuotit ja yleisö sai kuulla Jos kaikki Suomen järvet viinaksi muutuisi -rallin.

Vuoden 1955 Suomessa järjestettyjen Miss Eurooppa -kisojen yhteydessä filmattiin elokuva Miss Eurooppaa metsästämässä, jonka pääosassa näytteli Lasse Pöysti.

Katso myös 
 Miss Universum
 Miss Maailma
 Miss International
 Miss Grand International
 Miss Earth
 Miss Baltic Sea
 Miss Skandinavia
 Miss Suomi

Lähteet 
  

Kauneuskilpailut